मणिपुर चुनाव 2017 : आप सांसद भगवंत मान ने इरोम शर्मिला की पार्टी को एक महीने का वेतन दिया  
आप सांसद भगवंत मान ने एक महीने का वेतन देने की घोषणा की है
यह दान इरोम शर्मिला की पार्टी को दिया गया है जो मणिपुर चुनाव लड़ रही है
इससे पहले केजरीवाल ने भी इरोम की पार्टी को 50 हजार रु दान में दिए
शनिवार को दिल्ली के मुख्यमंत्री अरविंद केजरीवाल ने मणिपुर की सामाजिक कार्यकर्ता और अब राजनेता इरोम शर्मिला की पार्टी को पचास हजार रुपये दान में दिए. और अब पंजाब में आप के सबसे बड़े नेता संगरूर के सांसद भगवंत मान भी अपने एक महीने का वेतन शर्मिला की पार्टी को दे रहे हैं. इस बारे में मान ने रविवार की सुबह जानकारी दी कि बतौर सांसद उन्हें मिलने वाला एक महीने का वेतन शर्मिला को देते हैं जो मणिपुर में 'भ्रष्ट तंत्र' और 'अन्याय' के खिलाफ लड़ रही हैं. सांसद को मिलने वाला वेतन करीब 2 लाख रुपये प्रति महीना होता है जिसमें बेसिक सैलेरी 50 हजार रुपये होती है.
 
As a member of parliament m donating my one month salary to Irom Sharmila who is fighting against corrupt system n injustice in Manipur...
— Bhagwant Mann (@BhagwantMann) February 19, 2017
बता दें कि 16 साल तक अफस्पा के खिलाफ भूख हड़ताल करने के बाद राजनीति में कदम रखने वाली मानवाधिकार कार्यकर्ता इरोम शर्मिला को मणिपुर चुनाव में दिल्‍ली के मुख्‍यमंत्री अरविंद केजरीवाल का साथ मिला. अरविंद केजरीवाल ने इरोम शर्मिला की पार्टी को चंदे के तौर पर शनिवार को 50,000 रुपये दिए. इरोम, मणिपुर में मुख्यमंत्री ओकराम इबोबी के खिलाफ थौबल विधानसभा क्षेत्र से चुनाव लड़ रही हैं. धन और कार्यकर्ताओं की कमी से जूझ रही इरोम शर्मिला की पार्टी पीपुल्स रीसर्जन्स एंड जस्टिस एलायंस (पीआरजेए) ऑनलाइन चंदा एकत्र करने और लोगों तक पहुंचने का प्रयास कर रही है. केजरीवाल ने ट्वीट करके बताया कि वह इरोम शर्मिला को चंदे के रूप में 50,000 रुपये दे रहे हैं और ट्विटर पर लिंक साझा करने के दौरान लोगों से उनकी मदद करने की भी अपील की.
 
I am donating Rs 50,000 as my small contribution to her and appeal to everyone to support her. https://t.co/9uEXT1uMn6
— Arvind Kejriwal (@ArvindKejriwal) February 18, 2017
अरविंद केजरीवाल द्वारा आर्थिक मदद दिए जाने और जनता से इस बाबत अपील करने पर शर्मिला की पार्टी ने उन्‍हें ट्वीट कर धन्‍यवाद भी दिया.
 
#Honest#Politics always gets support of genuine people who want to shake up the status-quo & build up grassroots movement. Thank you Sir. https://t.co/MmMWC9FUQ3
— PRJA Party Manipur (@PRJAManipur) February 18, 2017
पार्टी ने अपने आधिकारिक ट्विटर हैंडल पर ट्वीट करते हुए लिखा कि 'ईमानदार राजनीति को हमेशा सच्‍चे लोगों का समर्थन मिलता है, जो यथास्थिति को हिलाकर और जमीनी स्तर पर आंदोलन का निर्माण करना चाहते हैं. धन्‍यवाद सर'.टिप्पणियां
As a member of parliament m donating my one month salary to Irom Sharmila who is fighting against corrupt system n injustice in Manipur...
I am donating Rs 50,000 as my small contribution to her and appeal to everyone to support her. https://t.co/9uEXT1uMn6
#Honest#Politics always gets support of genuine people who want to shake up the status-quo & build up grassroots movement. Thank you Sir. https://t.co/MmMWC9FUQ3